Wang Shengjun

Wang Shengjun (kinesisk: 王胜俊, pinyin: Wáng Shèngjùn, født i oktober 1946 i Suzhou i Anhui i Kina) er en kinesisk kommunistisk politiker og dommer. Han er for tiden leder av Folkets høyesterett i Folkerepublikken Kina.

Wang kommer fra Anhui-provinsen og ble medlem av Kinas kommunistiske parti i 1972. Han har vært medlem av sentralkomitéen siden 2002 og ledet før det partiets kommisjon for politiske og rettslige anliggender. I 2008 ble han utnevnt til sjefsdommer for høyesterett. Til forskjell fra sin forgjenger han ingen juridisk utdannelse. I oktober 2008 vekte Wang oppmerksomhet da han fremholdt at høyesterett måtte ta hensyn til folkemeningen når den vurderer dødsdommer.Jerome Cohen: "Body blow for the judiciary", South China Morning Post, 18. oktober 2008, lest 2009-08-23.

 Referanser 

 Eksterne lenker 
 Biografi fra China Daily

Kategori:Personer fra Suzhou i Anhui
Kategori:Kinesiske politikere
Kategori:Kinesiske dommere
Kategori:Fødsler i 1946